Gemeyne Inleytung der i i 
Gottes wüder gerůmpt würt / ſo auch 
den thyerẽ ire artzeney beſchaffen / wel⸗ 
che / ſo ſye gleiche / vnd ettwan ſchwer⸗ 
ere kranctheit anfallen weder die men⸗ 
ſchen / ſoliche durch eintzige kreütlin 
beplen / vnnd vertreiben. Es meynent 
auch die älteften aͤrtzet / wo wir in etlich 
en dingen / vnnd artzeneyen / oder auch 
leibs vnd geſundtheit pfiegungẽ / nicht 
anweißung gehebt hettẽ von den thye⸗ 
ren / das wir nymmer zů ſolcher erFant 
nüſſz kom̃en weren. Alſo ſagt Plinius 
von dẽ Hippotamo / iſt ein möͤꝛ thyer⸗ 
wañ es zů feyßt würt / vñ zů blůtreich / 
alſo das es ym deren halben kranckheit 
beſoꝛgt / fo laſſet es ſich vff den ſtaden 
in das roꝛ / vñ wo es etwan einen ſpitzi 
gen doꝛn oder ſtengel findt / ſo reiſſzt es 
ym ſelb ein ader vff / laſſet dz blůt / vnnd 
verſtreicht darnach die ſelbig mit moß. 
Wer wolt den menſchẽ geſagt haben / 
wie dz es ſo ein koſtlich artzeney were / 
den leib vffthůn durch Clyſtyer / wann 
nicht dz felbig erſtlich war hetten genõ 
men die altẽ Egyptier bey dẽ Stoͤickẽ: 
derẽ in Egyptẽ wũderbarlich vil ſeind / 
vnnd bey einer hohen ſtraff / kein ſt oꝛck 
ettwan iſt gedö tet worden. Die ſtöͤꝛcke 
wañ ſye ſich ſelb ettwz übel entpfindẽ / 
fo faſſen ſye irẽ halß vol möꝛ waſſzers / 
vnd laſſzen das ſelbig mit irem langen 
ſchnabel in den hynderen / purgieren 
ſich der maſſen. 
Pfeil /yß en / döꝛne / ſtahel auſſer dem 
fleyſch zyehen / mit übergelegten kreüte 
ren / iſt auch nicht allwegen beroiſſzt / 
ſonder von den hirtzen wargenom̃en / 
welche wañ ſye geſchoſſen / fůchen ſye 
den Diptam / vnd damit thůn ſye ynen 
rat. Des gleichen / wann ſye von einer 
gyfftigen ſpyñen geſchaͤdiget / Phalan 
gion genennt / oder ſonſt von einem an 
deren / geen ſye in die bach / vnnd eſſen 
krebs / ſo ſeind ſye wol behůtet. Vnnd 
ſolichs thůnd die Eggleſſen auch / wañ 
ſye von den ſchlangen geſchaͤdiget. 
Von der Schoͤlwurtz / oder Chelido⸗ 
nien / ſchꝛeibet Ariſtoteles vñ Plinius / 
das die Schwalben iren junge die au⸗ 
gen darmit vffetzen. dañ es hefftig ſcha 
rpff iſt. Dahaͤr haben wir Chelidon en 
nicht für das mynſt augen kraut. 
Was iſt verachtlichers / weder ein 
Schnaͤck / vñ dañeſt hat ym Gott auch 
ſein Cunilam anzeigt / damit er ſich voꝛ 
dem ſchlangen gyfft behůtet? Alſo dz 
Wy ſelin / wann es meüß will fahen / ſo 
beſchawet es vmb die Rautẽ / die ſelbig 
iſt fein theriacks. Die ſtöͤꝛcke lieben dẽ 
Doſt / oder wolgemůt. Die Berẽ den 
Ebhewe. Die Schlange den Fenchel / 
vnd Wecholter. Mit dem Fenchel bꝛin 
gen ſye ynen wider ir veraltet geſycht / 
mit dem Wecholter ſchůpen ſye ſich / vñ 
reynigẽ den balgk. Des gleichen auch 
die grerolichen Trachen / wann ſye im 
Glentzen vn willen / verftellen ſye ynen 
ſelb ſolichẽ vnluſt mit wyldem Laitich 
ſafft. Die Partherthyer faht man mit 
dem gyfft Cicuta. dargegen aber habẽ 
ſye des menſchen kodt / wo ſye ſolichen 
bekommẽ moͤgen / iſt ynen das gyfft on 
ſchaden / ſeind der ſelbigen artzeney ſo 
gefaͤrde / vnnd begirlich / das wañ man 
den ſelbigen kodt in die höhe hencket / 
alſo das ſye yn nit erꝛeychen mogen / ſye 
ſich zů todt darnach ſpꝛengẽ. Chamele 
on das Frans iſt der Helffanten gyfft / 
